**Izziņa par atzinumos sniegtajiem iebildumiem par**

**Ministru kabineta noteikumu projektu „Atbalsts mākslas, izklaides un atpūtas nozaru komersantiem, kuru darbību ietekmējusi**

**Covid-19 izplatība”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|   |   |   |   |   |   |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  2021.gada 20.janvārī, 2021.gada 27.janvārī |
|   |   |
| Saskaņošanas dalībnieki | Finanšu ministrija, Tieslietu ministrija, Ekonomikas ministrija un Izglītības un zinātnes ministrija |
|   |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus |  Finanšu ministrija un Tieslietu ministrija |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta noteikumu projekts „Finanšu instruments mākslas, izklaides un atpūtas nozaru komersantiem, kuru darbību ietekmējusi Covid-19 izplatība” (turpmāk – projekts).  | **Finanšu ministrija:**Atbilstoši MK sēdes protokollēmuma projekta 4.punktam Kultūras ministrijai tiek dots uzdevums sagatavot un līdz 2021.gada 4.februārim steidzamības kārtībā iesniegt Eiropas Komisijai notifikāciju par noteikumos paredzētā atbalsta saderību ar iekšējo tirgu, pamatojoties uz krīzes situāciju, ko radījis Covid – 19. Ņemot vērā, ka gan noteikumu projektā, gan anotācijā ir nepieciešams vēl veikt precizējumus, lai nodrošinātu likumīga un ar Eiropas Savienības iekšējo tirgu saderīga komercdarbības atbalsta sniegšanu, kā arī, ņemot vērā minētajā MK sēdes protokollēmuma projekta punktā norādīto termiņu, neatbalstām noteikumu projekta virzību apstiprināšanai Ministru kabinetā jau 2021.gada 21.janvāra sēdē. Papildus informējam, ka 2021.gada 20.janvārī no Eiropas Komisijas Konkurences ģenerāldirektorāta komentāru sniegšanai ir saņemts Eiropas Komisijas 2020.gada 19.marta paziņojuma “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (turpmāk – Pagaidu regulējums) piekto grozījumu projekts, kas paredz, tai skaitā Pagaidu regulējuma darbības termiņa pagarinājumu līdz 2021.gada 31.decembrim, kā arī paredz Pagaidu regulējuma 22.a punktā noteiktā ierobežota apmēra atbalsta kopējās atbalsta summas palielinājumu līdz 1,6 miljoniem *euro*, kā arī informējam, ka potenciāli šie grozījumi varētu tikt pieņemti jau nākamnedēļ. Līdz ar to, gadījumā, ja noteikumu projekts tiks apstiprināts Ministru kabinetā jau 2021.gada 21.janvārī, un, ņemot vērā, ka līdz 2021.gada 4.februārim jau būs stājušies spēkā grozījumi Pagaidu regulējumā, būs nepieciešams veikt grozījumus noteikumu projektā. | **Ņemts vērā** | Projekts precizēts saskaņā ar Eiropas Komisijas 2020.gada 19.marta paziņojuma „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (turpmāk – Pagaidu regulējums) piekto grozījumu projektu. |
|  | Projekta nosaukums:„Noteikumi par atbalstu kultūras, izklaides un atpūtas nozaru komersantiem, kuru darbību ietekmējusi Covid-19 izplatība”. | **Tieslietu ministrija:**Lūdzam precizēt projekta nosaukumu, nodrošinot tā atbilstību Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MKN. 108) 90., 91. un 92. punktam, kas noteic, ka noteikumu projekta nosaukumu veido iespējami īsu un atbilstošu likumā noteiktajam pilnvarojumam Ministru kabinetam un noteikumu saturam, vārdus “kārtība”, “noteikumi” v.tml. rakstot kā nosaukuma pēdējo vārdu un ka nosaukumu ar vārdiem “Noteikumi par” iesāk tikai retos izņēmuma gadījumos. Ievērojot, ka šis nav izņēmuma gadījums, lai projekta nosaukumu veidoto, iesakot ar frāzi “Noteikumi par”, lūdzam attiecīgi precizēt projekta nosaukumu.” | **Ņemts vērā** | Precizēts projekta nosaukums šādā redakcijā:„Atbalsts mākslas, izklaides un atpūtas nozaru komersantiem, kuru darbību ietekmējusi Covid-19 izplatība”. |
|  | Projekts, projekta sākotnējās ietekmes novērtējuma ziņojums (anotācija) (turpmāk – anotācija) un Ministru kabineta sēdes protokollēmuma projekts „Finanšu instruments mākslas, izklaides un atpūtas nozaru komersantiem, kuru darbību ietekmējusi Covid-19 izplatība” (turpmāk – protokollēmuma projekts). | **Tieslietu ministrija:**Lūdzam visā projektā izvērtēt vārdu savienojuma “kultūras, izklaides un atpūtas” lietojumu, jo Tieslietu ministrijas ieskatā minētie vārdi ir savstarpēji dublējoši. Attiecīgi lūdzam precizēt vārdu savienojumu vai skaidrot minēto vārdu savstarpējās atšķirības. | **Ņemts vērā**Kultūras ministrija uzsver, ka lietotais vārdu savienojums “kultūras, izklaides un atpūtas nozares”, lai arī ir savstarpēji saistītas, tomēr katra ir ar savu specifiku. Tam pamatojums ir arī NACE 2.red. R sadaļas „Māksla, izklaide un atpūta” grupu 90; 91; 93 definējums. Uzskatām, ka korekti lietot atsevišķu visu trīs nozaru nosaukumus, lai nemaldinātu atbalsta saņēmējus, piemēram, ka atbalstu var saņemt gan kultūras, gan sporta pasākumu organizatori. | Noteikumu projektā, anotācijā un protokollēmuma projektā precizēts vārdu savienojuma lietojums šādā redakcijā:„māksla, izklaide un atpūta”. |
|  | Projekta 1.punkts:„1. Noteikumi nosaka nosacījumus atbalsta piešķiršanai komersantiem, kuru darbība saistīta ar pastāvīgu publisku mākslas, izklaides, atpūtas norišu nodrošināšanu un bijusi ierobežota Covid-19 valstī noteikto ierobežojumu dēļ.” | **Tieslietu ministrija:**Vēršam uzmanību, ka projekta 1. punkts gramatiski vērtējot nesaskan ar projekta izdošanas tiesisko pamatu – Attīstības finanšu institūcijas likuma (turpmāk – Likums) 12. panta ceturto daļu. Ievērojot minēto, lūdzam precizēt projekta 1. punktu atbilstoši minētajai Likuma normai un ievērojot MKN 108 100. punktu, vienlaicīgi skaidrojot, vai projekta 1. punkts atbilst Likuma 12. panta ceturtajai daļai. Ja minēto skaidrojumu nav iespējams sniegt, lūdzam precizēt projekta izdošanas tiesisko pamatu. | **Panākta vienošanās elektroniskās saskaņošanas laikā**Norma iekļauta, ņemot vērā citus Ministru kabinetu noteikumus, kas regulē atbalsta sniegšanu līdzīgās programmās:* <https://likumi.lv/ta/id/313371-noteikumi-par-garantijam-saimnieciskas-darbibas-veicejiem-kuru-darbibu-ietekmejusi-covid-19-izplatiba>;
* <https://likumi.lv/ta/id/313370-noteikumi-par-apgrozamo-lidzeklu-aizdevumiem-saimnieciskas-darbibas-veicejiem-kuru-darbibu-ietekmejusi-covid-19-izplatiba>
 | Precizēts projekta 1.punkts šādā redakcijā:„1. Noteikumi nosaka nosacījumus atbalsta piešķiršanai komersantiem, kuru darbība saistīta ar pastāvīgu publisku mākslas, izklaides, atpūtas norišu nodrošināšanu un bijusi ierobežota Covid-19 valstī noteikto ierobežojumu dēļ (turpmāk – programma).” |
|  | Projekta 2.1. un 2.4.apakšpunkts:„2.1. atbalsts – apgrozāmo līdzekļu aizdevums un grants pasākuma īstenošanai, kas tiek piešķirts atbalsta saņēmējam, kas nodrošina pasākuma organizēšanu vai tas sniedz savus pakalpojumus pasākuma organizatoram konkrētā pasākuma ietvaros;”„2.4. pasākums – mākslas, izklaides un atpūtas pasākums vai pasākumu cikls. Pasākums vai pasākumu cikls var būt jau noorganizēts, bet nenoticis, kā arī tāds, kura organizēšana vēl nav uzsākta.” | **Tieslietu ministrija:**Projekta 2.1. apakšpunktā norādīts, ka atbalsts ir “apgrozāmo līdzekļu aizdevums un grants pasākuma īstenošanai”. Pirmkārt, ņemot vērā, ka projektā aizdevums un grants ir nošķirti, lūdzam minētajā frāzē izmantot saikli “vai”. Minētais attiecas arī uz līdzīgu regulējumu citviet projektā. Otrkārt, atbilstoši pašreizējai redakcijai varētu secināt, ka atbalsts piešķirams par pasākumu, kas jau īstenots, lai arī atbilstoši projekta 2.4. apakšpunktam ir skaidrs, ka atbalsts pienākas par pasākumiem, kas nav īstenots vai netiks īstenots Covid-19 dēļ. Ievērojot minēto, lūdzam precizēt minēto normu. | **Panākta vienošanās elektroniskās saskaņošanas laikā**Norādām, ka atbalsta saņēmējs nevar saņemt tikai vienu no atbalsta veidiem. Tas, piesakoties atbalstam (aizdevumam un grantam), slēdz līgumu par atbalsta saņemšanu. Šādas normas ir iekļautas projektā. Skaidrojam, ka atsevišķas normas, kas piemērojamas aizdevumam un grantam, ir nošķirtas, jo katrai atbalsta komponentei ir atsevišķi nosacījumi. | Precizēts projekta 2.1. un 2.4.apakšpunkts šādā redakcijā:„2.1. atbalsts – apgrozāmo līdzekļu aizdevums un grants pasākuma īstenošanai, kas tiek piešķirts atbalsta saņēmējam, kas nodrošina pasākuma organizēšanu vai tas sniedz savus pakalpojumus pasākuma organizatoram konkrētā pasākuma ietvaros;”„2.4. pasākums – mākslas, izklaides un atpūtas pasākums vai pasākumu cikls. Pasākums vai pasākumu cikls var būt jau noorganizēts, bet nenoticis, kā arī tāds, kura organizēšana vēl nav uzsākta.” |
|  | Projekta 3.punkts:„3. Atbalstu šo noteikumu ietvaros piešķir sabiedrība „Altum”, ievērojot šo noteikumu nosacījumus.” | **Tieslietu ministrija:**Projekta 3.punkts izriet no Likuma, piemēram, Likuma 12. panta. Vēršam uzmanību, ka saskaņā ar MKN. 108.3.2. apakšpunktu projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Ievērojot minēto, lūdzam svītrot projekta 3.punktu. | **Panākta vienošanās elektroniskās saskaņošanas laikā**Projekta 3.punkts ietverts, balstoties uz :* <https://likumi.lv/ta/id/313371-noteikumi-par-garantijam-saimnieciskas-darbibas-veicejiem-kuru-darbibu-ietekmejusi-covid-19-izplatiba>
* <https://likumi.lv/ta/id/313370-noteikumi-par-apgrozamo-lidzeklu-aizdevumiem-saimnieciskas-darbibas-veicejiem-kuru-darbibu-ietekmejusi-covid-19-izplatiba>
 | Projekta 3.punkts:„3. Atbalstu šo noteikumu ietvaros piešķir sabiedrība „Altum”, ievērojot šo noteikumu nosacījumus.” |
|  | Projekta 4.punkts:„4. Sabiedrībai „Altum” pieejamais valsts budžeta finansējums šīs programmas īstenošanai ir līdz 6 000 000 *euro* apmērā. Finansējumu izmanto sabiedrības „Altum” zaudējumu segšanai, aizdevumu un grantu izsniegšanai. Sabiedrības „Altum” pārvaldības maksas segšanai izmanto aizdevumu programmas ietvaros atmaksāto finansējumu – klientu maksājumus no aizdevumiem un programmas finansējumu.” | **Tieslietu ministrija:**Atbilstoši Likuma 12. panta ceturtajā daļā ietvertajam pilnvarojumam lūdzam projekta 4. punktā vārdu “zaudējumu” aizstāt ar vārdu “izdevumu”. | **Ņemts vērā** | Precizēts projekta 4.punkts šādā redakcijā:„4. Sabiedrībai „Altum” pieejamais valsts budžeta finansējums programmas īstenošanai ir līdz 6 000 000 *euro* apmērā. Finansējumu izmanto sabiedrības „Altum” izdevumu segšanai, aizdevumu un grantu izsniegšanai. Sabiedrības „Altum” pārvaldības maksas segšanai izmanto aizdevumu programmas ietvaros atmaksāto finansējumu – klientu maksājumus no aizdevumiem un programmas finansējumu.” |
|  | Projekta 5.punkts:„5. Atbalsts šo noteikumu ietvaros netiek piešķirts finanšu un apdrošināšanas darbībai (NACE 2. redakcijas K sadaļa „Finanšu un apdrošināšanas darbības”).” | **Tieslietu ministrija:**Ņemot vērā projekta 1. punktā ietverto projekta tvērumu, nav saprotams projekta 5. punkts. Proti, skaidrs, ka atbalstu nepiešķir visām citām darbībām, kas nav saistāmas ar kultūras, izklaides un atpūtas pasākuma īstenošanu. Ievērojot minēto, lūdzam skaidrot projekta 5. punkta nepieciešamību vai svītrot to. | **Panākta vienošanās elektroniskās saskaņošanas laikā**Projekta 5.punktā minētā prasība ir iekļauta, jo izriet no Pagaidu regulējuma 20.panta a) apakšpunkta. | Projekta 5.punkts:„5. Atbalsts šo noteikumu ietvaros netiek piešķirts finanšu un apdrošināšanas darbībai (NACE 2. redakcijas K sadaļa „Finanšu un apdrošināšanas darbības”).” |
|  | Projekta 6.4.apakšpunkts:„6.4. ir ekonomiski dzīvotspējīgs un tam atbalsts ir nepieciešams, lai mazinātu Covid-19 izplatības seku negatīvo ietekmi uz tās saimniecisko darbību vai finanšu stāvokli.” | **Tieslietu ministrija:**Uzskatām, ka projekta 6.4. apakšpunkts, bez konkrētu kritēriju norādīšanas, kas raksturo ekonomisko dzīvotspēju, norādīšanas, ir deklaratīvs. Ievērojot minēto, lūdzam attiecīgi papildināt projekta 6.4. apakšpunktu vai svītrot to. | **Panākta vienošanās elektroniskās saskaņošanas laikā**Skaidrojam, ka šis nosacījums iekļauts ņemot vērā Pagaidu regulējumā noteiktos nosacījumus. | Projekta 7.4.apakšpunkts:„7.4. kas ir ekonomiski dzīvotspējīgs un tam atbalsts ir nepieciešams, lai mazinātu Covid-19 izplatības seku negatīvo ietekmi uz tā saimniecisko darbību vai finanšu stāvokli.” |
|  | Projekta 7.punkta ievaddaļa:„7. Atbalstu nepiešķir, ja šo noteikumu 6.punktā noteiktajam komersantam, ja tas ir:” | **Finanšu ministrija:**Lūdzam redakcionāli pārskatīt noteikumu projekta 7.punkta ievaddaļu. | **Ņemts vērā** | Projekta 8.punkta ievaddaļa izteikta šādā redakcijā:„8. Atbalstu nepiešķir šo noteikumu 7.punktā noteiktajam komersantam, ja tas ir:”. |
|  | Projekta 7.2.2. apakšpunkts:„7.2.2. tam atbalsta piešķiršanas brīdī ir ierosināta tiesiskās aizsardzības procesa lieta, tiek īstenots tiesiskās aizsardzības process vai ir pasludināts maksātnespējas process, vai tas ir saņēmis glābšanas atbalstu un nav atmaksājis aizdevumu vai atsaucis garantiju, vai tas ir saņēmis pārstrukturēšanas atbalstu un uz to attiecas pārstrukturēšanas plāns;” | **Finanšu ministrija:**Attiecībā uz noteikumu projekta 7.2.2.apakšpunktā minēto, lūdzam papildināt anotāciju ar skaidrojumu, ka ar glābšanas un pārstrukturēšanas atbalstu saprot atbalstu Komisijas paziņojuma "Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai" (Eiropas Savienības Oficiālais Vēstnesis, 2014. gada 31. jūlijs, Nr. C249/1) izpratnē. | **Ņemts vērā**Skaidrojam, ka anotācijā ir norādīta šī informācija ar skaidrojumu, ka ar glābšanas un pārstrukturēšanas atbalstu saprot atbalstu Komisijas paziņojuma „Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai” (Eiropas Savienības Oficiālais Vēstnesis, 2014.gada 31.jūlijs, Nr.C249/1) izpratnē. | Projekta 8.2.2.apakšpunkts:„8.2.2. tam atbalsta piešķiršanas brīdī ir ierosināta tiesiskās aizsardzības procesa lieta, tiek īstenots tiesiskās aizsardzības process vai ir pasludināts maksātnespējas process, vai tas ir saņēmis glābšanas atbalstu un nav atmaksājis aizdevumu vai atsaucis garantiju, vai tas ir saņēmis pārstrukturēšanas atbalstu un uz to attiecas pārstrukturēšanas plāns;”. |
|  | Projekta 9.punkta ievaddaļa:„9. Atbalsts tiek piešķirts:” | **Finanšu ministrija:**Lūdzam precizēt noteikumu projekta 9.punkta ievaddaļu kontekstā ar noteikumu projekta 9.2.apakšpunktā noteikto, ņemot vērā, ka noteikumu projekta 9.2.apakšpunktā tiek noteikts pasākuma īstenošanas, nevis atbalsta piešķiršanas termiņš. | **Ņemts vērā** | Projekta 10.punkts izteikts šādā redakcijā:„10. Atbalsts tiek piešķirts:10.1. Covid-19 izplatības seku negatīvi ietekmēto atbalsta saņēmēju apgrozāmo līdzekļu finansēšanai, kas nepieciešami pasākumu finansēšanai saskaņā ar šo noteikumu 1.punktu;10.2. ja atbalsta saņēmējs apliecina, ka pasākums tiks īstenots ne ilgāk kā 18 mēnešu laikā;10.3. pasākumam, kura kopējās izmaksas ir augstākas par 15 000 *euro*.” |
|  | Projekta 11.punkts:„11. Atbalstu var saņemt vairāki viena pasākuma īstenošanā iesaistītie atbalsta saņēmēji, ievērojot, ka vairāki atbalsta saņēmēji nevar saņemt atbalstu par vienām un tām pašām pasākuma īstenošanas izmaksām.”Anotācijas I sadaļas 2.punkts. | **Finanšu ministrija:**Ņemot vērā, ka noteikumu projektā nav definētas, kādas var būt pasākuma īstenošanas izmaksas, no noteikumu projekta 11.punkta nav skaidrs, kā tiks uzraudzīts, ka vairāki atbalsta saņēmēji nesaņems atbalstu par vienām un tām pašām pasākuma īstenošanas izmaksām. Lūdzam attiecīgi precizēt noteikumu projektu un papildināt anotāciju ar skaidrojumu. | **Ņemts vērā** | Projekta 12.punkts:„12. Atbalstu var saņemt vairāki viena pasākuma īstenošanā iesaistītie atbalsta saņēmēji, ievērojot, ka vairāki atbalsta saņēmēji nevar saņemt atbalstu par vienām un tām pašām pasākuma īstenošanas izmaksām un ievērojot šo noteikumu 17.punkta nosacījumus.”Papildināts anotācijas I sadaļas 2.punkts šādā redakcijā:„Atbalsta saņēmējs pie pieteikuma, ko iesniedz sabiedrībai „Altum” pievieno arī:1. pilna pasākuma tāmi, norādot, uz kurām izmaksu pozīcijām (tāmes sadaļām) piesakās un kuras tas finansēs;
2. nosaukumus pārējiem atbalsta saņēmējiem un to apliecinājumus, ka, konkrētās atbalsta saņēmēja izmaksu pozīcijas nefinansēs pārējie iesaistītie komersanti.

Sabiedrības „Altum” lēmuma pieņemšana par pasākuma apstiprināšanu notiks vienlaicīgi, izskatot un pieņemot lēmumu par visiem viena pasākuma organizēšanā iesaistīto komersantu pieteikumiem.” |
|  | Projekta 12.punkts:„12. Maksimālais aizdevuma apmērs tiek noteiks pamatojoties uz šo noteikumu 15.punktā noteiktā piešķirtā granta apmēra, ievērojot, ka pasākuma īstenošanai piešķirtā aizdevuma un granta kopējais apmērs nevar pārsniegt 100 %.” | **Finanšu ministrija:**Lūdzam papildināt noteikumu projekta 12.punktu pēc līdzības ar noteikumu projekta 16.punktā noteikto, ka minētie nosacījumi ir attiecināmi uz vienu atbalsta saņēmēju un ar to saistīto personu grupu. | **Ņemts vērā** | Projekta 13.punkts izteikts šādā redakcijā:„13. Maksimālais aizdevuma apmērs vienam atbalsta saņēmējam un ar to saistīto personu grupai tiek noteiks, pamatojoties uz šo noteikumu 17.punktā noteiktā piešķirtā granta apmēru, ievērojot, ka pasākuma īstenošanai piešķirtā aizdevuma un granta kopējais apmērs nevar pārsniegt 100 %.” |
|  | **Tieslietu ministrija:**Projekta 12. punktā norādīta acīmredzami neprecīza atsauce uz projekta 15. punktu. Attiecīgi lūdzam precizēt projekta 12. punktu. | **Ņemts vērā** |
|  | Projekta 13.punkts:„13. Atbalsta saņēmējs šo noteikumu ietvaros atbalstu var saņemt vairākas reizes par dažādu pasākumu īstenošanu, ja atbalsta piešķiršanas brīdī piešķiramā un iepriekš saņemto grantu un aizdevumu neatmaksātā kopsumma nepārsniedz šo 22.punktā noteikto izmaksu apmēru.” | **Finanšu ministrija:**Ņemot vērā, ka noteikumu projekta 22.punktā nav definēts izmaksu apjoms, bet gan kopējais maksimāli piešķiramais ierobežota atbalsta apmērs vienam uzņēmumam saistīto personu līmenī saskaņā ar Pagaidu regulējuma 3.1.sadaļu, lūdzam attiecīgi precizēt noteikumu projekta 13.punktu. | **Ņemts vērā** | Projekta 14.punkts izteikts šādā redakcijā:„14. Atbalsta saņēmējs šo noteikumu ietvaros atbalstu var saņemt vairākas reizes par dažādu pasākumu īstenošanu, ja atbalsta piešķiršanas brīdī piešķiramā un iepriekš saņemto grantu un aizdevumu neatmaksātā kopsumma vienam atbalsta saņēmējam un ar to saistīto personu grupai, kas piešķirta šo noteikumu ietvaros, nepārsniedz 900 000 *euro*, un ja tiek ievērots šo noteikumu 23.punkts.” |
|  | Projekta 18.punkts:„18. Sabiedrība „Altum” grantu izsniedz vairākos maksājumos saskaņā ar līgumā, kas noslēgts starp sabiedrību „Altum” un atbalsta saņēmēju, noteiktajiem rezultatīvajiem rādītājiem, kas demonstrē pasākuma īstenošanas progresu.” | **Tieslietu ministrija:**Lūdzam projekta 18. punktā lietot saīsinājumu, kas atrunāts projekta 2.3. apakšpunktā. Pretējā gadījumā saīsinājuma atrunāšana ir bezjēdzīga. | **Ņemts vērā** | Projekta 19.punkts izteikts šādā redakcijā:„19. Sabiedrība „Altum” grantu izsniedz vairākos maksājumos saskaņā ar šo noteikumu 2.3.apakšpunktā noteiktajā līgumā noteiktajiem rezultatīvajiem rādītājiem, kas demonstrē pasākuma īstenošanas progresu.” |
|  | Projekta 19.punkts:„19. Lai saņemtu atbalstu, atbalsta saņēmējs iesniedz sabiedrībā „Altum” atbalsta pieteikumu, citu sabiedrības „Altum” tīmekļvietnē norādīto informāciju un apliecinājumu par iepriekš saņemtā un plānotā atbalsta apmēru, kas izsniegts saskaņā ar Eiropas Komisijas 2020.gada 19.marta paziņojumu „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) (turpmāk – Pagaidu regulējums), tā piešķiršanas datumu, atbalsta sniedzēja nosaukumu un Ministru kabineta noteikumiem, saskaņā ar kuriem atbalstu piešķir vai plāno piešķirt.”Anotācijas V sadaļas 3.punkts. | **Finanšu ministrija:**Lūdzam papildināt noteikumu projekta 19.punktu, norādot, ka atbalsta pretendentam ir jāsniedz informācija un apliecinājums par iepriekš saņemto un plānoto ierobežota apmēra atbalstu, kā arī aizstāt vārdus “Ministru kabineta noteikumiem” ar vārdiem “normatīvos aktus”. | **Ņemts vērā** | Projekta 20.punkts izteikts šādā redakcijā:„20. Lai saņemtu atbalstu, atbalsta saņēmējs iesniedz sabiedrībā „Altum”:20.1. atbalsta pieteikumu;20.2. informāciju un apliecinājumu par iepriekš saņemtā un plānotā ierobežota apjoma atbalsta apmēru, kas izsniegts saskaņā ar Eiropas Komisijas 2020.gada 19.marta paziņojumu „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) (turpmāk – Pagaidu regulējums), tā piešķiršanas datumu, atbalsta sniedzēja nosaukumu, normatīvos aktus, saskaņā ar kuriem ierobežota apjoma atbalsts ir piešķirts vai plānots piešķirt, atbalsta instrumentu, un, ja attiecināms, atmaksātā ierobežota apjoma atbalsta apmēru;20.3. ja atbalsta pieteikums tiek iesniegts saskaņā ar šo noteikumu 12.punktā noteiktajiem nosacījumiem, apliecinājumu, ka atbalsta pieteikumā nav iekļautas tādas pasākuma īstenošanas izmaksu pozīcijas, par kurām atbalstam ir pieteicies vai plāno pieteikties cits atbalsta saņēmējs;20.4. citu sabiedrības „Altum” tīmekļvietnē norādīto informāciju.” Precizēts anotācijas V sadaļas 3.punkts. |
|  | **Tieslietu ministrija:**12. Projekta 19. punktā un citviet projektā norādīta atsauce uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā”. Norādām, ka minētajam dokumentam nav juridiski saistošs raksturs un tas nav tiesību akts, līdz ar to ir prettiesiski pieprasīt, lai personas to ievēro. Attiecīgi lūdzam nepieciešamo regulējumu, kas izriet no Eiropas Komisijas paziņojuma, ietvert projektā. Vienlaikus lūdzam saistībā ar šo atsauci papildināt projekta anotācijas V sadaļas 3. punktu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 59. punktam. | **Panākta vienošanās elektroniskās saskaņošanas laikā**Skaidrojam, ka šī norma ir saskaņota ar Finanšu ministriju, un tā ir formulēta, pamatojoties uz Ministru kabineta 2020.gada 10.novembra noteikumu Nr.676 „Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” 9.5.apakšpunktā norādīto formulējumu (<https://likumi.lv/ta/id/318758-noteikumi-par-atbalstu-covid-19-krizes-skartajiem-uznemumiem-apgrozamo-lidzeklu-plusmas-nodrosinasanai>). |
|  | Projekta 20.punkts: „20. Sabiedrība „Altum” piešķir atbalstu, pamatojoties uz atbalsta saņēmēja iesniegtajiem šo noteikumu 9.punktā minētajiem dokumentiem, finansējot tikai tādas darbības, kuras sabiedrība „Altum” ir atzinusi par ekonomiski dzīvotspējīgām, tai skaitā izvērtējot saimnieciskās darbības veicēja ilgtspēju, nepieciešamo finansējuma apjomu, nodrošinājumu, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot uzņēmējdarbības riskus un citus faktorus.” | **Finanšu ministrija:**Lūdzam precizēt noteikumu projekta 20.punktā ietverto atsauci uz noteikumu projekta 19.punktu, nevis 9.punktu. | **Ņemts vērā** | Projekta 21.punkts izteikts šādā redakcijā:„21. Sabiedrība „Altum” piešķir atbalstu, pamatojoties uz atbalsta saņēmēja iesniegtajiem šo noteikumu 20.punktā minētajiem dokumentiem, finansējot tikai tādas darbības, kuras sabiedrība „Altum” ir atzinusi par ekonomiski dzīvotspējīgām, tai skaitā izvērtējot saimnieciskās darbības veicēja ilgtspēju, nepieciešamo finansējuma apjomu, nodrošinājumu, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot uzņēmējdarbības riskus un citus faktorus.” |
|  | **Tieslietu ministrija:**Projekta 20.punktā norādīta atsauce uz projekta 9.punktā norādītajiem dokumentiem, lai arī projekta 9.punktā nav norādīti noteikti dokumenti. Attiecīgi lūdzam precizēt projekta 20.punktu. | **Ņemts vērā** |
|  | Projekta 21. – 30.punkts:„21. Šo noteikumu ietvaros sniegtā atbalsta apmērs ir vienāds ar atbalsta saņēmējam piešķirtā atbalsta nominālo apmēru.22. Atbalstu sabiedrība „Altum” piešķir, ievērojot, ka atbalsts vienam atbalsta saņēmējam un ar to saistīto personu grupai kopējā, saskaņā ar Pagaidu regulējumu piešķirtā, atbalsta apmērs nepārsniedz 800 000 *euro*.23. Par atbalsta piešķiršanas datumu uzskatāms sabiedrības „Altum” un atbalsta saņēmēja atbalsta līguma noslēgšanas datums.24. Ja ir pārkāpti šajos noteikumos ietvertie komercdarbības atbalsta piešķiršanas nosacījumi, kas piemērojami atbilstoši šo noteikumu ietvaros piešķirtajam atbalstam, atbalsta saņēmējam ir pienākums atmaksāt sabiedrībai „Altum” visu atbalsta ietvaros saņemto nelikumīgo valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (turpmāk – Komisijas regula Nr.794/2004), 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas regulas Nr.794/2004 11.pantā noteikto procentu likmes piemērošanas metodi.25. Saskaņā ar šiem noteikumiem sniegto atbalstu par tām pašām izmaksām nedrīkst apvienot ar finansējumu jebkādu citu valsts atbalsta projektu vai programmu ietvaros.26. Sabiedrība „Altum” nodrošina informācijas publicēšanu atbilstoši Komisijas regulas Nr.651/2014 9.panta 1. un 4.punktā noteiktajām publicitātes pasākumu prasībām atbilstoši normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.27. Sabiedrība „Altum” nodrošina šo noteikumu ietvaros sniegtā atbalsta un informācijas uzskaiti. Minēto informāciju sabiedrība „Altum” glabā 10 gadus no dienas, kad šo noteikumu ietvaros ir piešķirts pēdējais atbalsts, un informāciju pēc pieprasījuma iesniedz Eiropas Komisijā.28. Atbalsta saņēmējs nodrošina ar šo noteikumu ietvaros sniegtā atbalsta saistīto dokumentu glabāšanu 10 gadus no dienas, kad šo noteikumu ietvaros tam piešķirts atbalsts.29. Finanšu ministrija, pamatojoties uz sabiedrības „Altum” iesniegto informāciju, līdz 2021.gada 30.jūnijam informē Eiropas Komisiju par šo pasākumu, kas tiek īstenots saskaņā ar Eiropas Komisijas Pagaidu regulējumu, kā arī iesniedz Eiropas Komisijā ikgadējo pārskatu par sniegto atbalstu.30. Atbalstu piešķir līdz 2021.gada 30.jūnijam.” | **Tieslietu ministrija:**Norādām, ka projekta 21.–30. punkts nav uzskatāmi par noslēguma jautājumiem atbilstoši MKN. 108 115. punktam. Proti, normām, kuras nosaka pārejas kārtību no pastāvošā tiesiskā regulējuma uz jauno tiesisko regulējumu. Tāpat noslēguma jautājumos neietver normas, kas darbojas pastāvīgi. Ievērojot minēto, lūdzam precizēt projektu.Vienlaikus norādām, ka daudzviet minētais regulējums nav uztverams. Pirmkārt, nav saprotams projekta 21. punkts, kas noteic, ka “sniegtā atbalsta apmērs ir vienāds ar atbalsta saņēmējam piešķirtā atbalsta nominālo apmēru”. Proti uzskatām, ka šajā gadījumā tiek veidots “apļveida” formulējums, jo regulējumā ietvertais teksts ir pašsaprotams. Ievērojot minēto, lūdzam svītrot projekta 21. punktu vai arī skaidrot atšķirību starp “sniegtā atbalsta apmēru” un “atbalsta saņēmējam piešķirto atbalsta nominālo apmēru”. Otrkārt, lūdzam svītrot vai precizēt arī projekta 22. un 25. punktu, jo tie daļēji vai pilnībā dublē jau projektā ietverto regulējumu.. | **Panākta vienošanās elektroniskās saskaņošanas laikā**1. Precizējumi uz projekta noslēguma nodaļā iekļaujamām normām ir veikti.
2. Skaidrojam, ka projekta 22.punkts iekļauts valsts atbalsta regulējuma dēļ. Proti, ņemot vērā, ka piešķirtā atbalsta apmēru var noteikt aprēķinot piešķirtā subsīdijas ekvivalentu vai arī pieņemot, ka piešķirtā atbalsta apmērs ir atbalsta nominālā vērtība, šāds nosacījums ir jāiekļauj noteikumos, lai būtu skaidri programmas nosacījumi.
3. Projekta 23. un 26.punktā iekļautās normas ir atšķirīgas. Projekta 23.punkts nosaka ierobežojums atbalsta saņēmēja atbalsta apmērā Pagaidu regulējuma ietvaros. Skaidrojam, ka Pagaidu regulējuma ietvaros klients var būt saņēmis atbalstu virknē citu programmu (piemēram, Valsts ieņēmumu dienesta, Valsts kultūrkapitāla fonda, citu sabiedrības „Altum” programmu ietvaros). Šajā gadījumā tiek noteikts viss saņemamām atbalsta apmēra ierobežojumus. Šādas normas ir iekļautas visos Ministru kabineta noteikumos, kas regulē šāda atbalsta sniegšanu. Projekta 26.punkts nosaka, ka klients, piemēram, nevar saņemt atbalstu par tieši tām pašām izmaksām sabiedrības „Altum” programmas ietvaros un Valsts kultūrkapitāla fonda programmas ietvaros.
 | Precizēts projekta 20. – 32.punkts:„20. Lai saņemtu atbalstu, atbalsta saņēmējs iesniedz sabiedrībā „Altum”:20.1. atbalsta pieteikumu;20.2. informāciju un apliecinājumu par iepriekš saņemtā un plānotā ierobežota apjoma atbalsta apmēru, kas izsniegts saskaņā ar Eiropas Komisijas 2020.gada 19.marta paziņojumu „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) (turpmāk – Pagaidu regulējums), tā piešķiršanas datumu, atbalsta sniedzēja nosaukumu, normatīvos aktus, saskaņā ar kuriem ierobežota apjoma atbalsts ir piešķirts vai plānots piešķirt, atbalsta instrumentu, un, ja attiecināms, atmaksātā ierobežota apjoma atbalsta apmēru;20.3. ja atbalsta pieteikums tiek iesniegts saskaņā ar šo noteikumu 12.punktā noteiktajiem nosacījumiem, apliecinājumu, ka atbalsta pieteikumā nav iekļautas tādas pasākuma īstenošanas izmaksu pozīcijas, par kurām atbalstam ir pieteicies vai plāno pieteikties cits atbalsta saņēmējs;20.4. citu sabiedrības „Altum” tīmekļvietnē norādīto informāciju.21. Sabiedrība „Altum” piešķir atbalstu, pamatojoties uz atbalsta saņēmēja iesniegtajiem šo noteikumu 20.punktā minētajiem dokumentiem, finansējot tikai tādas darbības, kuras sabiedrība „Altum” ir atzinusi par ekonomiski dzīvotspējīgām, tai skaitā izvērtējot saimnieciskās darbības veicēja ilgtspēju, nepieciešamo finansējuma apjomu, nodrošinājumu, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot uzņēmējdarbības riskus un citus faktorus.22. Ja sabiedrība „Altum” viena pasākuma īstenošanai piešķir atbalstu vairākiem atbalsta saņēmējiem saskaņā ar šo noteikumu 12.punktu, tā vienlaikus pieņem lēmumu par atbalsta piešķiršanu visiem pasākuma īstenošanā iesaistītajiem atbalsta saņēmējiem, lai nodrošinātu, ka atbalsts piešķirts ievērojot šo noteikumu 11., 13., 14. un 17.punktā noteiktos izmaksu ierobežojumus.23. Šo noteikumu ietvaros sniegtā atbalsta apmērs ir vienāds ar atbalsta saņēmējam piešķirtā atbalsta nominālo apmēru.24. Atbalstu sabiedrība „Altum” piešķir, ievērojot, ka Pagaidu regulējuma ietvaros piešķiramā ierobežota apjoma atbalsta apmērs vienam atbalsta saņēmējam un ar to saistīto personu grupai nepārsniedz 1 800 000 *euro* (pirms 2021.gada 31.decembra atbalsta saņēmēja atmaksātais ierobežota apjoma atbalsts netiek ņemts vērā šajā noteikumu punktā noteiktajā ierobežota apjoma atbalsta apmērā).25. Par atbalsta piešķiršanas datumu uzskatāms sabiedrības „Altum” un atbalsta saņēmēja atbalsta līguma noslēgšanas datums.26. Ja ir pārkāpti šajos noteikumos ietvertie komercdarbības atbalsta piešķiršanas nosacījumi, kas piemērojami atbilstoši šo noteikumu ietvaros piešķirtajam atbalstam, atbalsta saņēmējam ir pienākums atmaksāt sabiedrībai „Altum” visu atbalsta ietvaros saņemto nelikumīgo valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (turpmāk – Komisijas regula Nr.794/2004), 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas regulas Nr.794/2004 11.pantā noteikto procentu likmes piemērošanas metodi.27. Saskaņā ar šiem noteikumiem sniegto atbalstu par tām pašām pasākuma īstenošanas izmaksām nedrīkst apvienot ar citu finansējumu jebkādu citu valsts atbalsta projektu vai programmu ietvaros.28. Sabiedrība „Altum” nodrošina informācijas publicēšanu atbilstoši Komisijas regulas Nr.651/2014 9.panta 1. un 4.punktā noteiktajām publicitātes pasākumu prasībām atbilstoši normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.29. Sabiedrība „Altum” nodrošina šo noteikumu ietvaros sniegtā atbalsta un informācijas uzskaiti. Minēto informāciju sabiedrība „Altum” glabā 10 gadus no dienas, kad šo noteikumu ietvaros ir piešķirts pēdējais atbalsts, un informāciju pēc pieprasījuma iesniedz Eiropas Komisijā.30. Atbalsta saņēmējs nodrošina ar šo noteikumu ietvaros sniegtā atbalsta saistīto dokumentu glabāšanu 10 gadus no dienas, kad šo noteikumu ietvaros tam piešķirts atbalsts.31. Finanšu ministrija, pamatojoties uz sabiedrības „Altum” iesniegto informāciju, līdz 2021.gada 31.decembrim informē Eiropas Komisiju par šo pasākumu, kas tiek īstenots saskaņā ar Pagaidu regulējumu, kā arī iesniedz Eiropas Komisijā ikgadējo pārskatu par sniegto atbalstu.32. Atbalstu piešķir līdz 2021.gada 31.decembrim.” |
|  | Projekta 22.punkts:„22. Atbalstu sabiedrība „Altum” piešķir, ievērojot, ka atbalsts vienam atbalsta saņēmējam un ar to saistīto personu grupai kopējā, saskaņā ar Pagaidu regulējumu piešķirtā, atbalsta apmērs nepārsniedz 800 000 *euro*.” | **Finanšu ministrija:**Lūdzam redakcionāli pārskatīt un precizēt noteikumu projekta 22.punktu. | **Ņemts vērā** | Projekta 24.punkts izteikts šādā redakcijā:„24. Atbalstu sabiedrība „Altum” piešķir, ievērojot, ka Pagaidu regulējuma ietvaros piešķiramā ierobežota apjoma atbalsta apmērs vienam atbalsta saņēmējam un ar to saistīto personu grupai nepārsniedz 1 800 000 *euro* (pirms 2021.gada 31.decembra atbalsta saņēmēja atmaksātais ierobežota apjoma atbalsts netiek ņemts vērā šajā noteikumu punktā noteiktajā ierobežota apjoma atbalsta apmērā).” |
|  | Projekta 25.punkts:„25. Saskaņā ar šiem noteikumiem sniegto atbalstu par tām pašām izmaksām nedrīkst apvienot ar finansējumu jebkādu citu valsts atbalsta projektu vai programmu ietvaros.” | **Finanšu ministrija:**Ņemot vērā, ka noteikumu projektā nav definētas pasākumu attiecināmās izmaksas, lūdzam noteikumu projekta 25.punktā norādīt, ka sniegto atbalstu par pasākuma īstenošanu nedrīkst apvienot ar citu finansējumu jebkādu citu valsts atbalsta projektu vai programmu ietvaros. Vienlaikus atkārtoti vēršam uzmanību, ka nav skaidrs, kā tiks kontrolēta šī nosacījuma uzraudzība – lūdzam ar attiecīgu skaidrojumu papildināt anotāciju. | **Ņemts vērā**Skaidrojam, ka atbalsta saņēmējs apliecinās, ka tas nav saņēmis atbalstu citās programmās par tām pašām izmaksām. | Projekta 27.punkts izteikts šādā redakcijā:„27. Saskaņā ar šiem noteikumiem sniegto atbalstu par tām pašām pasākuma īstenošanas izmaksām nedrīkst apvienot ar citu finansējumu jebkādu citu valsts atbalsta projektu vai programmu ietvaros.” |
|  | Projekta 31.punkts:„31. Noteikumi stājas spēkā ar dienu, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.”Protokollēmuma projekta 7.punkts:„7. Noteikumu projekts stājas spēkā pēc pozitīva Eiropas Komisijas lēmuma pieņemšanas.” | **Tieslietu ministrija:**Norādām, ka projekta 31. punkts ir atšķirīgs no Ministru kabineta sēdes protokollēmuma projekta, kas pievienots projektam, 7. punkta. Pirmkārt, nav saprotams, kādēļ minētās normas saturiski jādublē. Otrkārt, pat ja minēto nepieciešamību var pamatot, lūdzam tās izteikt precīzi vienādas. | **Ņemts vērā** | Precizēts protokollēmuma projekta 7.punkts šādā redakcijā:„7. Noteikumi stājas spēkā ar dienu, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.” |
|  | Anotācijas I sadaļas 2.punkts. | **Tieslietu ministrija:**Projekta anotācijā, kā pamatojums projekta izdošanai, norādīts pamatojums, ka “Covid-19 infekcija negatīvi ietekmē visa veida saimnieciskās darbības veicējus, īpaši tas attiecas uz kultūras, atpūtas un izklaides nozaru uzņēmumiem, kas drošības pasākumu dēļ ir spiesti ilgstoši ierobežot savu darbību. (..) Jaunā finanšu instrumenta mērķis ir stimulēt iespējami ātru Latvijā reģistrētas uzņēmējdarbības veicēju ar pamatdarbība – kultūras, atpūtas un izklaides pasākumi (rīkotājs, dalībnieks, mākslinieks) ilgtermiņa finansiālo dzīvotspēju, tostarp palielinot ienākumu gūšanas iespējas, attiecīgi atjaunot nomaksāto nodokļu apjomu un mazinot Covid-19 ierobežojumu dēļ radītos finansiālos zaudējumus un nodrošinot lielāku nodarbinātību nozarē.”Proti, no minētā izriet, ka projekta mērķis ir paredzēt atbalstu ikvienam Latvijā reģistrētam saimnieciskās darbības veicējam (uzņēmējdarbībai) ar pamatdarbību kultūras, atpūtas un izklaides pasākumu jomā. Tomēr no projekta nosaukuma un satura izriet, ka projektā paredzēts atbalsts tikai vienai no saimnieciskās darbības veicēju formai – komersantiem. Ievērojot minēto, lūdzam projekta anotācijā skaidrot un pamatot, kāpēc atbalsts paredzēts tikai komersantiem, bet nav paredzēts, piemēram, biedrībām vai pašnodarbinātajām personām ar pamatdarbību kultūras, atpūtas un izklaides pasākumu jomā. Ja šādu pamatojumu un skaidrojumu nav iespējams sniegt, lūdzam attiecīgi precizēt projektu, paredzot atbalstu ikvienam saimnieciskās darbības veicējam ar pamatdarbību kultūras, atpūtas un izklaides pasākumu jomā. | **Ņemts vērā**Skaidrojam, ka saskaņā ar Biedrību un nodibinājumu likuma 7.panta pirmajā daļā noteikto biedrībai un nodibinājumam ir tiesības papilddarbības veidā veikt saimniecisko darbību, kas saistīta ar sava īpašuma uzturēšanu vai izmantošanu, kā arī veikt citu saimniecisko darbību, lai sasniegtu biedrības un nodibinājuma mērķus. Tas ļauj secināt, ka biedrību saimnieciskās darbības stimulēšanai izmantojami citi atbalsta mehānismi. Informējam, ka nevalstisko organizāciju sektora darbībai finansējumu būs iespējams iegūt plānotajās Valsts kultūrkapitāla fonda programmās. Konkrētais atbalsta mehānisms paredzēs komercsabiedrībām, jo daļu no pasākumu izdevumu īstenošanas paredzēts aizņemties, attiecīgi kredītu atmaksa komercsabiedrībām ir jāspēj segt no gūtās peļņas. | Papildināts anotācijas I sadaļas 2.punkts ar šādu informāciju:„Covid-19 infekcija negatīvi ietekmē visa veida saimnieciskās darbības veicējus, īpaši tas attiecas uz mākslas, izklaides un atpūtas nozaru uzņēmumiem, kas drošības pasākumu dēļ ir spiesti ilgstoši ierobežot savu darbību. Arī pēc ārkārtējās situācijas beigām mākslas, izklaides un atpūtas nozarēs strādājošajiem 2021.gadā nebūs iespējams pilnvērtīgi atjaunot saimniecisko darbību, tāpēc pašreizējie apstākļi var nopietni ietekmēt daudzu ekonomiski dzīvotspējīgu uzņēmumu un to darbinieku ekonomisko situāciju īstermiņā un vidējā termiņā, vienlaikus radot ilglaicīgākas sekas, apdraudot to izdzīvošanu.Pašreizējos apstākļos, neskatoties uz akciju sabiedrības „Attīstības finanšu institūcija Altum” (turpmāk – sabiedrība „Altum”) nodrošinātajām kredītu garantijām, komercbankas objektīvi daļai saimnieciskās darbības veicēju nevar izsniegt apgrozāmo līdzekļu aizdevumus, piešķirt vai pagarināt kredītlīnijas. Savukārt plānots, ka nevalstisko organizāciju sektora ar pamatdarbību mākslas, izklaides un atpūtas pasākumu jomā darbībai finansējumu būs iespējams iegūt plānotajās Valsts kultūrkapitāla fonda programmās. Jaunā atbalsta instrumenta mērķis ir stimulēt iespējami ātru Latvijā reģistrētas uzņēmējdarbības veicēju – komersantu – ar pamatdarbību – mākslas, izklaides un atpūtas pasākumi (rīkotājs, dalībnieks, mākslinieks) – ilgtermiņa finansiālo dzīvotspēju, tostarp palielinot ienākumu gūšanas iespējas, attiecīgi atjaunot nomaksāto nodokļu apjomu un mazinot Covid-19 ierobežojumu dēļ radītos finansiālos zaudējumus un nodrošinot lielāku nodarbinātību nozarēs.” |
|  | Anotācijas I sadaļas 2.punkts. | **Finanšu ministrija:**Lūdzam anotācijas I sadaļas 2.punktā (2.lpp.) pie “Atbalsta apraksts” norādīt, ka atbalsts šīs programmas ietvaros tiks sniegts saskaņā ar Pagaidu regulējuma 3.1.sadaļu, kā arī norādīt, ka saskaņā ar šo sadaļu piešķirtā kopējā atbalsta summa vienam komersantam saistīto personu līmenī nedrīkst pārsniegt 800  000 euro. | **Ņemts vērā**Vienlaikus veikti precizējumi saskaņā ar Pagaidu regulējuma piekto grozījumu projektu. | Papildināts anotācijas I sadaļas 2.punkts ar šādu informāciju:„Atbalsts tiek sniegts saskaņā ar Pagaidu regulējuma 3.1.sadaļu kā ierobežota apjoma atbalsts.” |
|  | **Finanšu ministrija:**Ņemot vērā, ka anotācijas I sadaļas 2.punktā (2.-3.lpp.) sniegtais skaidrojums par atbalsta pretendentu izvērtēšanu atbilstoši grūtībās nonākuša uzņēmuma definīcijai ir attiecināms tikai uz mikro un mazajiem uzņēmumiem, lūdzam papildināt arī ar skaidrojumu par minētās atbilstības vērtēšanu vidējiem uzņēmumiem (noteikumu projekta 7.1.apakšpunkts). | **Ņemts vērā** | Papildināts anotācijas I sadaļas 2.punkts. |
|  | **Finanšu ministrija:**Lūdzam precizēt anotācijas I sadaļas 2.punktā (3.lpp.) pie “Vispārīgi nosacījumi atbalstam” norādīto informāciju, ka “maksimālās pasākuma izmaksas projekta ietvaros netiek noteiktas”, ņemot vērā, ka to maksimālais apmērs ir noteikts 300 000 *euro*. | **Panākta vienošanās elektroniskās saskaņošanas laikā**Skaidrojam, ka pasākuma apmērs netiek ierobežots. 300 000 *euro* ierobežojums tiek attiecināts uz atbalsta apmēru. Pasākuma kopējās izmaksas var būt lielākas par 300 000 *euro*. | Papildināts anotācijas I sadaļas 2.punkts. |
|  | **Finanšu ministrija:**Lūdzam papildināt anotācijas I sadaļas 2.punktu (6.lpp.) ar informāciju, vai šī pasākuma īstenošana ietilpst Eiropas Komisijas lēmuma lietā SA.36904 (2014/N) tvērumā, proti, vai šāda pasākuma īstenošana atbilst minētajā lēmuma definētajiem ALTUM uzdevumiem tirgus nepilnību novēršanai. | **Ņemts vērā** | Papildināts anotācijas I sadaļas 2.punkts. |
|  | **Finanšu ministrija:**Ņemot vērā, ka anotācijas I sadaļas 2.punktā (6.lpp.) ietvertajā rindkopā “Projekts ir izstrādāts saskaņā ar apstiprināto Pagaidu regulējumu (C (2020) 1863, ar grozījumiem 2020.gada 3.aprīlī (C(2020) 2215, 2020.gada 8.maijā C(2020) 3156 un 2020.gada 29.jūnijā C (2020) 4509 (Communication from the Commission temporary framework for state aid measures to support the economy in the current Covid-19 outbreak), par ko ir veikta paziņošana Eiropas Komisijai par atsevišķiem izņēmumiem no Pagaidu regulējuma.” Minētais ir norādīts jau iepriekš anotācijas tekstā, kā arī tajā minētais nav pilnībā korekts, lūdzam to dzēst.Vienlaikus lūdzam to aizstāt ar informāciju, ka atbalsta programma stāsies spēkā tikai pēc pozitīva Eiropas Komisijas lēmuma pieņemšanas. | **Ņemts vērā** | Precizēta anotācijas I sadaļas 2.punktā norādītā informācija. |
|  | **Finanšu ministrija:**Lūdzam anotācijā skaidrot, kāda būs Kultūras ministrijas loma atbalstu kultūras nozaru komersantiem instrumenta ieviešanā un uzraudzībā, un ar kādu mehānismu tas tiks nodrošināts, kā arī ja nepieciešams papildināt/precizēt MK noteikumu projektu. | **Ņemts vērā** | Papildināts anotācijas I sadaļas 2.punkts ar šādu informāciju: „Atbalsta programmas ieviešanai Kultūras ministrija ar sabiedrību „Altum” slēgs līgumu par sadarbību – par ieviešanu, uzraudzību un savstarpēju informācijas apmaiņu.” |
|  | **Finanšu ministrija:**Lūdzam precizēt anotāciju ar atsauci, ka jebkuras valsts atbalsta programmas izmaiņas, t. sk., par atlikušā finansējuma turpmāko izmantošanu tiks apstiprinātas Attīstības finanšu institūciju likuma noteiktajā kārtība. | **Ņemts vērā** | Precizēta anotācijas I sadaļas 2.punktā norādītā informācija. |
|  | Anotācijas V sadaļas 1.tabula. | **Finanšu ministrija:**Lūdzam labot anotācijas V sadaļas 1.tabulu, ietverot tajā noteikumu projekta punktu izvērtējumu pret attiecīgo komercdarbības atbalsta regulējumu punktiem. | **Ņemts vērā** | Precizēta anotācijas I sadaļas 2.punktā norādītā informācija. |
|  | **Tieslietu ministrija:**Atbilstoši instrukcijas 56.2. apakšpunktam lūdzam projekta V sadaļas 1. tabulā (turpmāk – Tabula) norādīt projekta vienības, kurās ieviesta attiecīgā Eiropas Savienības regula. | **Ņemts vērā** |
|  | **Tieslietu ministrija:**Ņemot vērā, ka projekta 24. punktā ieviesta Komisijas 2004. gada 21. aprīļa Regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, lūdzam papildināt projekta anotācijas V sadaļas 1. punktu un Tabulu atbilstoši instrukcijas 55. un 56. punktam. | **Ņemts vērā** |

Zanda Jaunskunga

Kultūras ministrijas

Kultūrpolitikas departamenta

Radošo industriju nodaļas vadītāja

Tālr. 67330216; Zanda.Jaunskunga@km.gov.lv